12. fundur 07. mars 2012 kl. 16:00 - 18:00 í stjórnsýsluhúsi Norðurþings Fundargerð ritaði : Jóhann Rúnar PálssonTómstunda - og æskulýðsfulltrúi 1 . Kynning frá deildum Völsungs á starfsemi þeirra Á fund Tómstunda - og æskulýðsnefndar komu fulltrúar frá fimleika - og handknattleiksdeild Íþróttafélagsins Völsungs . Á 11. fundi nefndarinnar var ákveðið að bjóða fulltrúum íþrótta - og æskulýðsfélaga að koma á fundi Tómstunda - og æskulýðsnefndar og kynna starfsemi sína fyrir nefndarfólki . Ætlunin er að deildir og ráð félaga hafi tök á því að kynna fyrir nefndinni helstu áhersluatriði sín og óskir um aðkomu sveitarfélagsins að aðstöðumálum o.fl . Emelía Aðalsteinsdóttir kynnti starfssemi fimleikadeildar Völsungs og Óli Halldórsson kynnti starfsemi handknattleiksdeildar Völsungs . Tómstunda - og æskulýðsnefnd þakkar þeim fyrir góðar kynningar . 2 . Sparkvöllur á Raufarhöfn Fyrir fundinum liggur erindi frá Ungmennafélaginu Austra með ósk um formlegar viðræður við sveitarfélagið Norðurþing um uppbyggingu sparkvallar á Raufarhöfn á árinu 2012 . UMF Austri lýsir yfir áhuga á því að koma að framkvæmdinni með einum eða öðrum hætti . Tómstunda - og æskulýðsnefnd fagnar frumkvæði UMF Austra , tekur jákvætt í erindið og felur starfsmanni nefndarinnar að útbúa minnisblað með grófri kostnaðaráætlun og leggja fyrir bæjarráð . Tómstunda - og æskulýðsnefnd óskar eftir því við bæjarráð að teknar verði upp viðræður við UMF Austra vegna málsins . 3 . Ungmennafélagið Snörtur , umsókn um styrk Ungmennafélagið Snörtur á Kópaskeri sækir um styrk til stuðnings við starfsemi félagsins . Sótt er um 400.000 króna styrk . Tómstunda - og æskulýðsnefnd felur tómstunda - og æskulýðsfulltrúa að ganga til viðræðna við félagið . 4 . Sunddeild Völsungs , umsókn um styrk Sunddeild Völsungs sækir um styrk vegna æfingabúða á Spáni sumarið 2012 . Tómstunda - og æskulýðsnefnd samþykkir að veita 100.000 króna styrk . 5 . Dragan K. Stojanovic sækir um styrk til þjálfaramenntunar Dragan Kristinn Stojanovic sækir um styrk vegna náms í knattspyrnuþjálfun . Tómstunda - og æskulýðsnefnd hafnar umsókninni á þeim forsendum að Dragan Kristinn Stojanovic er ekki með lögheimili í sveitarfélaginu . 6 . Ungmennaráð Norðurþings Tómstunda - og æskulýðsfulltrúi greindi frá starfsemi Ungmennaráðs Norðurþings . Ráðið hefur haldið tvo fundi til þessa og stefnt er á að halda sameiginlegan fund með bæjarstjórn Norðurþings á vordögum . Á síðasta fundi ráðsins komu fram tillögur að bættu samstarfi á milli félagsmiðstöðva í Norðurþingi . Einnig er ósk ráðsins að einhverskonar opnun sé í félagsmiðstöðvum sveitarfélagsins á sumrin . Tómstunda - og æskulýðsnefnd fór yfir fundargerð Ungmennaráðs . 7 . Frístundaheimili aðstaða / aðgengi Ljóst er að aðgengi hreyfihamlaðra er ábótavant í Ungmennahúsinu í Túni og hamlar því að fatlaðir einstaklingar í hjólastól geti nýtt sér það frístundatilboð sem er í boði þar . Komið hafa fram hugmyndir að því að starfrækja frístundaheimili í Túni stað skólasels í Borgarhólsskóla . Til að af því geti orðið þarf að ráðast í töluverðar endurbætur á núverandi húsnæði sem hýsir starfsemi frístundastarfs ungmenna á Húsavík . Tómstunda - og æskulýðsnefnd fór yfir aðgengismál í þeim stofnunum er falla undir málaflokkinn . Nefndin telur mikilvægt að gerðar verði úrbætur á aðgengi fyrir fatlaða . 8 . Vinnuskóli Norðurþings 2012 Tómstunda - og æskulýðsfulltrúi lagði fram tillögu þess efnis að vinnuskóli Norðurþings sumarið 2012 verði starfræktur á tímabilinu 11. júní - 17. ágúst . Jafnframt lagði tómstunda - og æskulýðsfulltrúi fram tillögu þess efnis að flokksstjórar vinnuskólans yrðu einnig ráðnir sem frístundaleiðbeinendur . Starfsfyrirkomulagið yrði þannig að hefðbundinn vinnuskóli yrði fyrir hádegi á tímabilinu en eftir hádegi yrði boðið upp á frístundastarf fyrir börn undir 12 ára aldri undir handleiðslu frístundaleiðbeinenda . Tómstunda - og æskulýðsnefnd samþykkir tillöguna . Tómstunda - og æskulýðsnefnd þakkar Sigríði Valdimarsdóttur fyrir veitingar á fundinum . Hún fagnar afmæli sínu í dag .